recursal/SuperWikiNEXT-32B huggingface dataset:
**Sanjke** ili **saonice** su tipično zimsko prevozno sredstvo, za kretanje po snijegu i ledu, koje mogu biti pokretane na raznorazne načine, od tog da ih netko vuče, ili da imaju nekakav motor ili da se koriste samo za spuštanje niz padine iz sportsko - rekreacijskih razloga.

Historija i karakteristike
--------------------------

*Sanjke* imaju vrlo jednostavnu konstrukciju, to su zapravo dvije uzdužne letve (spojene poprečnim letvama) pa im za kretanje netreba kotač. One su toliko stare da se pretpostavlja da je to bilo prvo prevozno sredstvo koje su poznavali ljudi.

Sanjke na konjsku vuču
Njih su poznavali još Asirci i Egipćani, a to znamo sa njihovih reljefa, na kojima su prikazane neka vrst sanjki (zapravo nosila), koje vuku ogromne statue.

Izum kotača i osovine izbacio je sanjke iz upotrebe iz svih zemalja svijeta, osim onih sa dugim zimama u kojima su se sanjke zadržale kao praktično vozilo, koje kliže.

Bob - sportske sanjke
Pseće saonice
Sanjke mogu vući kojekakve životinje, danas su to najčešće konji i psi (Aljaska i Kanada) poznate su po utrkama psećih sanjki), ipak njih sve više izbacuju iz upotrebe - sanjke sa motorom. Ruska trojka ostale su najpoznatije sanjke koje su vukli konji.

Danas ima kojekakvih sanjki, napravljenih od drva, metala ili plastike, one su danas manje više povezane sa sportom ili rekreacijom i služe gotovo isključivo za spuštanje niz padine, od napoznatijeg boba do sanjki za jednog koje služe za natjecanja.

Izvori
------

1. 1 2 3  „*Sled*" (engleski). Encyclopædia Britannica. Pristupljeno 29. 11. 2013.
2. 1 2  „*Sledge*" (engleski). Encyclopædia Britannica. Pristupljeno 29. 11. 2013.

Vanjske veze
------------

***Sanjke*** na Wikimedijinoj ostavi

* *Sled* na portalu Encyclopædia Britannica ()
**Savonlinna** (švedski: *Nyslott*) što prevedeno znači *Novi zamak*, a sa finskog *Savonski zamak* je grad i općina na jugoistoku Finske od 36,256 stanovnika.

Geografske karakteristike
-------------------------

Savonlinna leži na jugoistoku Finske u Regiji Južna Savonija udaljena 103 km istočno od Mikkelija, administrativnog centra Južne Savonije.

Grad se rasprostro po otocima i poluotocima Jezera Haukivesi, koji ga razdvajaju od Jezera Orivesi, tako 
da predstavlja rasrsnicu plovnih puteva po Jezerima Saimaa, pa je i velika luka.

Historija
---------

Temelje budućeg grada postavio je švedski regent Erik Axelsson Tott kad je 1475. podigao zamak Olavinlinna na otoku Kyrönsalmi. Zamak je nazvan po sv. Olafu, ali ga je narod od samog starta nazvao - Nyslott , sagrađen je da zaštitili istočne granice tadašnje Kraljevine Švedske od Velike moskovske kneževine i Rusa.

Nedaleko od dvorca na susjednom otoku Vääräsaari uskoro je izniknulo naselje koje je 1639. dobilo status grada od dvorskog kancelara Per Brahea.

Pravi razvoj Savonlinne započeo je u prvoj polovici 19. vijeka procvatom drvne industrije i otvaranjem kupališnog lječilišta *Olavin Kylpylaitos*.

Izgradnja Kanala Saimaa i dolazak željeznice dodatno je doprinio razvoju grada, tako da je do početka 20. vijeka Savonlinna bila centar brodskog prometa po Jezerima Saimaa.

Nakon Prvog svjetskog rata Savonlinna postaje i turistička destinacija, koju posjećuju kupači i ljudi koje žele obići 
jezera.

Zamak Olavinlinna
Grad je značajno povećan 1973. kad mu je pripojen velik dio općine Sääminki, nakon tog i 2009. kad se spojio sa Savonrantom, i 2013. su mu pripojene općine Kerimäki i Punkaharju.

Znamenitosti i kultura
----------------------

Najveća znamenitost je zamak Olavinlinna, u kom se tokom ljeta održavaju festivali opere i baleta.

Privreda
--------

Najveći privredni pogon u gradu je tvornica celuloze. Pored željeznice i luke Savonlinna ima i aerodrom (IATA: SVL, ICAO: EFSA) udaljen 15 km od centra.

Gradovi prijatelji
------------------

* Njemačka, Detmold
* Švedska, Kalmar
* Rusija, Toržok
* Island, Árborg
* Norveška, Arendal
* Danska, Silkeborg

Izvori
------

1. 1 2 3 4 5 6 7  „Facts about Savonlinna" (engleski). Town of Savonlinna. Pristupljeno 24. 10. 2015.
2. 1 2 3 4  „*Savonlinna through history*" (engleski). Municipality of Savonlinna. Arhivirano iz originala na datum 2015-08-24. Pristupljeno 24. 10. 2014.

Vanjske veze
------------

***Savonlinna*** na Wikimedijinoj ostavi

* *Službene stranice Općine Savonlinna* ()
range 38°10′0″N 16°0′0″E﻿ / ﻿38.16667°N 16.00000°E﻿ / 38.16667; 16.00000

| Serre Calabresi |
| --- |
| Dio Južni Apenini |
| Pogled na planinePogled na planinePogled na planine |
| Dužina masiva: | km |
| Širina masiva: | km |
| Površina masiva: | km² |
| Najviši vrh: | Monte Pecoraro (1,423 m) |
| Zaštićene oblasti: |  |
| Država: |  Italija |

**Serre Calabresi** ili samo **Serre** je planinski masiv, bolje rečeno visoravan, koja se nalazi na jugu Kalabrije po provincijama Catanzaro, 
Vibo Valentia i Reggio Calabria.

Geografske karakteristike
-------------------------

Serre se granaju u dva granitna kraka u smjeru sjeveroistok-jugozapad od prijevoja kod Marcellinara, ili onog kod Catanzara (251 metar) sve do Aspromontea. Sa tim mikašistkim masivom Serre dijele velik dio geomorfoloških karakteristika, od stmih obronaka na rubnim dijelovima, 
do ravničarskih visoravni na višim dijelovima.

Karta Nacionalnog parka
Od ta dva kraka, koji se prostiru gotovo paralelno, onaj uz Tirensko more je niži, najviša planina Crocco, ima samo 1,276 m, ali je puno kompaktniji. 
Onaj uz Jonsko more je viši, - planina Monte Pecoraro ima 1,423 m ali je manje zbijen, pa se glavni vodotoci uglavnom nalaze na toj istočnoj strani i teku u Jonsko more uskim kanjonima kao brzaci.

Tirensku stranu karakterizira niz velikih slojeva terasa, koje su nastale tektonskim dislokacijama i djelovanjem morske abrazije u kasnijim fazama formiranja masiva.

Padavine su relativno velike (1500-2000 mm godišnje) sa čestim snijegom zimi. Šumski pokrov je uvelike eliminiran i zamjenjen kulurama tipičnim za jug (kesten, maslina, vinova loza, voće, povrće i žitarice).
Rašireno je stočarstvo (naročito ovčarstvo), a razvija se i ljetni turizam, gradnjom smještajnih kapaciteta.

Najveći urbani centri su; Chiaravalle Centrale, Serra San Bruno, Fabrizia, Caulonia, Mammola i Cittanova.

Izvori
------

1. 1 2 3 4 5  „*Sèrre, Le-*" (talijanski). Sapere. Pristupljeno 20.2.2022.

Vanjske veze
------------

***Serre Calabresi*** na Wikimedijinoj ostavi

* *Sèrre, Le-* ()
**Shoreham-by-Sea** skraćeno samo **Shoreham** je lučki grad od 50,422 stanovnika na jugu Engleske.

Geografske karakteristike
-------------------------

Shoreham-by-Sea leži u Grofoviji West Sussex, u estuariju rijeka Adur, koja tu uvire u La Manche.

Grad je udaljen desetak km zapadno od centra Brightona i gotovo isto toliko od Worthinga.

Historija
---------

Mjesto i luku osnovali su Normani krajem 11. vijeka kao New Shoreham. Njegov strateški položaj i blizina Normandije osigurali su mu poziciju važne ltrgovačke luke. Iz tih prosperitenih vremena ostala je crkva 
sv Marije de Haura sagrađena jednu dekadu nakon Domesday Booka (1086.) i zgrada iz 12. vijeka, u kojoj se danas nalazi muzej Marlipins, jedna od najstarijih svjetovnih građevina u Britaniji.

Centar grada - High Street
Rast susjednih Brightona i Worthinga i dolazak željeznice [[1840. trasirao je put za rast Shorehama kao lviktorijanske pomorske luke sa nekoliko brodogradilišta i snažnog 
trgovačkog centra.

Duž poznate plaže na jugu, još su od kraja 19. vijeka počele nicati stambene zgrade, tako da je danas to jedno izduljeno naselje spojeno sa susjednim Brightonom i Worthingom.

Jedno kratko vrijeme u kvartu Bungalow Town, bili su filmski studiji, ali su oni za vrijeme Drugog svjetskog rata srušeni, iz obrambenih razloga. Danas je na tom prostoru niklo naselje kuća za odmor.

Privreda
--------

Estuarij rijeke Adur koristi se i danas kao odlična prirodna luka. Ona najveći promet ima na pretovaru drva, cementa i plina za termoelektranu kompanije Scottish Power snage 420 MW.

Pobratimski gradovi
-------------------

* Poljska, Żywiec, Poljska
* Francuska, Riom, Francuska

Izvori
------

1. 1 2 3  „United Kingdom: South East England" (engleski). City population. Pristupljeno 11. 12. 2016.
2. 1 2 3 4  „*Shoreham-by-Sea*" (engleski). Encyclopædia Britannica. Pristupljeno 11. 12. 2016.
3. 1 2 3 4  „*Shoreham-by-Sea*" (engleski). Visit Worthing. Pristupljeno 11. 12. 2016.

Vanjske veze
------------

***Shoreham-by-Sea*** na Wikimedijinoj ostavi

* Shoreham-by-Sea ()
*Za ostale upotrebe, v. Alamut (razvrstavanje).*

***Alamut*** je najpoznatije djelo Vladimira Bartola. Prvo izdanje izašlo je 1938. godine, a bavi se pričom o Hasan ibn as-Sabahu i njegovoj sekti ismailija. U svoje vrijeme knjiga nije bila hvaljena od strane kritičara, no popularnost joj je porasla osamdesetih godina 20. vijeka, te ponovno u početkom 21. vijeka, kada je, nakon što ju je na engleski preveo Michael Biggins, nadahnula autore računalne igre *Assassins Creed*.

Bartol je roman počeo pisati ranih 1930-ih godina u Parizu. Tamo je sreo slovenskog književnog kritičara Josipa Vidmara, koji ga je upoznao s pričom o Hasanu-e Sabahu. Dodatan poticaj za roman bio je atentat na jugoslavenskog kralja Aleksandra I od strane hrvatskih i bugarskih radikalnih nacionalista, kojeg je navodno potakla talijanska fašistička vlada. Kada je prvi put objavljen, roman je bio sarkastično posvećen Benitu Mussoliniju.

Glavna poruka romana jest: ništa nije istinito, sve je dopušteno.

Radnja
------

Roman govori o iranskoj tvrđavi zvanoj Alamut, gdje vođa sekte ismailija, Hasan-e Sabah skuplja vojsku za napad na sunitske Seldžuke koji su zaposjeli Iran. U tvrđavu se, potaknut željama obitelji, zaputi mladi ibn Tahir, koji je kasnije izabran u četu najsposobnijih i najubojitijih vojnika, fedaija. Kroz njihov trening i obrazovanje, naučeni su dati vlastiti život za ispunjenje svojih naredbi. Ukoliko poginu, rečeno im je da odlaze u raj, gdje će uživati u jelu, piću, obilju i ženama. U to svi vjeruju, jer ih Hasan omami hašišem, te ih u nesvijesti premjesti u kraljevske vrtove iza tvrđave, koje je dao urediti prema svojem opisu raja. Fedaiji tako vjeruju da je sam Alah podario moć Hasanu da ih u zaslužen čas pošalje u nebesa. Među njima i djevojkama u vrtu se razviju ljubavne veze, koje Hasan, naravno, iskorištava. Da bi seldžučki vojnici spoznali njegovu moć, naređuje jednom od fedaija da se baci s tornja. Ovaj, vjerujući da će se tako vratiti svojoj dragoj u raju, to učini sa smješkom. Ibn Tahira, najsposobnijeg fedaija, Hasan pošalje ubiti Nizam al-Mulka, sultanovog vezira, koji ga je u prošlosti izdao. Kada ibn Tahir izvrši zapovijed, vezir mu pred smrt otkrije istinu o Hasanovim planovima, na što se ibn Tahir zaputi natrag u Alamut, odlučivši ubiti Hasana. Hasan ga primi i otkrije mu pravi smisao svojeg nauka – ništa nije istinito, sve je dozvoljeno. Potom ga pusti i otpremi ga da putuje po svijetu. Drugi fedai ubije sultana, država se raspadne, te počne rat za prijestolje. Hasan se zatvara u toranj, gdje do smrti radi i zapovijeda ismailijama preko svojih vjernih daija, važnih vjerskih i vojnih časnika.

Povezano
--------

* Tvrđava Alamut
* Ismailizam
* Asasini

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 184595745

 |
| Sierra Nevada |
| --- |
| Dio |
| Panorama visova pod snijegomPanorama visova pod snijegomPanorama visova pod snijegom |
| Dužina masiva: | 42 km |
| Širina masiva: | 15 - 30 km |
| Površina masiva: | km² |
| Najviši vrh: | Mulhacén (3479  m) |
| Zaštićene oblasti: |  |
| Država: |  Španjolska |

**Sierra Nevada** je planinski masiv na jugoistoku Španjolske, nedaleko mediteranske obale, najviši dio Betičkih Kordiljera.

Geografske karakteristike
-------------------------

Masiv se prostire u dužinu od nekih 42 kilometara od istoka prema zapadu. Jasno je definiran rasjednim dolinama kod Granade na sjeverozapadu, visoravni kod Guadixa sa sjeveroistoka i 
depresijom Alpujarrasna jugu.

Najviši vrh je Mulhacén (3,479 metara), ujedno i najviša točka Iberijskog poluotoka, iako ne i Španjolske jer je to Teide na Kanarima sa svojih 3718 metara. Pored toga Sierra ima još puno vrhova viših od 3000 metara, upravo ti bijeli vrhovi pod vječnim snijegom i ledom dali su ime masivu, jer *Sierra Nevada* znači snježna granica (granica dokle snježi).

Sierra Nevada je najjužniji glacijalni kraj Evropskog kontinenta, bez obzira na to što su se posljednji ostaci glečera otopili krajem 20. vijeka, po vrhovima još uvijek ima vječnog snijega. On je i nadalje dominantan oblik padavina (preko 95%), i zadržava se na tlu većinu godine.

Karta sa pozicijom Sierre
Ona je i jedna od najvažnijih točaka evropske bioraznolikosti. Po njoj ima svih pet španjolskih bioklimatskih zona, od mediteranske do planinske u kojima egzistira 2100 biljnih vrsta od ukupno 7000 dokumentiranih u Španjolskoj (usporedbe radi, na cijelom Britanskom arhipelagu ima samo 1900 vrsta). Uz sve to od tog broja 10% su španjolski endemi a 78 vrsta ima stanište jedino u Sierri.

Po visokim padinama Sierre je temperaturna razlika zasigurno jedna od najviših u Evropi, jer se kreće od preko 25 ºC u julu do čak -35 ºC u januaru). Duž Sierre ima pedesetak glacijalnih jezaca, visovi su obrasli travnjacima i tresetištima koje lokalno zovu borreguiles. Jedna od velikih uspjeha španjolskih zaštitara prirode je uspješni oporavak iberijskog kozoroga (cabra montés), kojih je početkom 1960-ih bilo jedva oko 500. Danas ih ima samo na Sierri oko 15.000.

Pogled na Mulhacén
Sve do 1805. nitko nije bio siguran je li najveći vrh Iberijskog poluotoka Veleta (3396 m) ili Mulhacén (3479 m). U to vrijeme su Andaluzijci Mulhacén puno blažih padina zvali brdom (cerro), a strmiju i impresivniju Veletu planinom. Flora zavisi od visine, pa ima od suptropskih do alpskih vrsta. Danas je Sierra popularna skijaška destinacija sa dosta skijališta.

Izvori
------

1. 1 2 3 4 5 6 7 8  „*Sierra Nevada*" (engleski). Encyclopædia Britannica. Pristupljeno 25. 5. 2018.
2. 1 2 3 4 5 6 7  „*Sierra Nevada*" (engleski). Iberia Nature. Pristupljeno 25. 5. 2018.
3. ↑  „*Teide Peak*" (engleski). Encyclopædia Britannica. Pristupljeno 25. 5. 2018.

Vanjske veze
------------

***Sierra Nevada (Španija)*** na Wikimedijinoj ostavi

* *Sierra Nevada* ()
| Sikulski ApeniniAppennino siculo |
| --- |
| Dio Apenina |
| Šumarci masiva PeloritaniŠumarci masiva PeloritaniŠumarci masiva Peloritani |
| Dužina masiva: | km |
| Širina masiva: | km |
| Površina masiva: | km² |
| Najviši vrh: | Pizzo Carbonara  (1979 m) |
| Zaštićene oblasti: | Parco dei Nebrodi, Parco delle Madonie |
| Država: |  ItalijaSicilija |

**Sikulski Apenini** (talijanski: *Appennino siculo*) zvani tako po starosjediocima Sicilije - Sikulcima je planinski masiv, koji se proteže duž sjevera Sicilije.

Geografske karakteristike
-------------------------

*Sikulski Apenini* sastoje se od tri planinska lanca; Madonie, Nebrodi i Peloritani, u njemu se nalaze najviši vrhovi Sicilije (ako se izuzme Etna), to su; Pizzo Carbonara (1 979 m.), Pizzo Antena (1 977. m.) i Pizzo Palermo (1 955 m.) 

Karta Sicilije sa pozicijom svih masiva
*Sikulski Apenini* prostiru se od Mesinskog tjesnaca na istoku (Provincija Messina), sve do kotine rijeke Torto, na zapadu  (Provincija Palermo).

*Sikulski Apenini* su prirodni nastavak kontinentalnih Apenina. U *Sikulskim Apeninima* postoje dva parka prirode *Parco dei Nebrodi* i *Parco delle Madonie*.

Izvori
------

1. 1 2 3 4  „*Le Madonie, un gruppo montuoso dell'Appennino siculo*" (talijanski). Visitare la Sicilia. Pristupljeno 14. 06. 2013.

Vanjske veze
------------

* *Le Madonie, un gruppo montuoso dell'Appennino siculo* na portalu Visitare la Sicilia ()


  


|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Elektrofilna aromatična supstitucija** (*EAS*) je organska reakcija u kojoj se jedan atom, obično vodonik, vezan za aromatični sistem zamenjuje elektrofilom. Najvažnije reakcije ovog tipa su aromatična nitracija, aromatična halogenacija, aromatična sulfonacija, i Friedel–Kraftsove reakcije acilacije i alkilacije.

Osnovne reakcije
----------------

Aromatične nitracije kojima se formiraju nitro jedinjenja se odvijaju putem formiranja nitronijum jona iz azotne i sumporne kiseline.

Nitration of Benzene
Aromatična sulfonacija benzena sa dimećom sumpornom kiselinom daje benzensumpornu kiselinu.

Sulfonation of Benzene
Aromatična halogenacija benzena sa bromom, hlorom ili jodom daje aril halogenska jedinjenja. Reakcije su katalizovane odgovarajućim gvožđe trihalidom.

Halogenation of Benzene, X = Br, Cl, I
Friedel-Kraftsova reakcija postoji kao acilacija i alkilacija sa acil halidima ili alkil halidima kao reaktantima.

Friedel-Crafts Acylation with acyl chloride
Katalizator je najčešće aluminijum trihlorid, mada se skoro svaka jaka Luisova kiselina može koristiti. U Friedel-Kraftsovoj acilaciji, puna mera aluminijum trihlorida se mora koristiti, umesto katalitičke količine.

Friedel-Crafts Alkylation with an alkyl chloride

Literatura
----------

Spoljašnje veze
---------------

* Reakcije aromatične supstitucije Arhivirano 2012-12-15 na Archive.is-u
***Doživljaji dobrog vojnika Švejka u svjetskom ratu*** (češki ***Osudy dobrého vojáka Švejka za světové války***) slavni je češki satirični roman iz 1923. pisca Jaroslava Hašeka u kojemu se ironizira i ismijava militarizam i imperijalizam tijekom Prvog svjetskog rata. Fiktivni junak Jozef Švejk postao je ikona u Češkom podneblju.

Uvod
----

Autor Jaroslav Hašek je "Švejka" isprva zamislio kao ciklus od 6 romana, no umro je ne uspijevši dovršiti ni četvrti nastavak. Ipak, prva tri dijela romana, koja imaju i biografskih elemenata, postala su iznimno slavna. Isprva ga je književna kritika potpuno pokopala smatrajući ga jeftinom komedijom za šire mase, no čitatelji su bili zadovoljni identificirajući se sa nevinim i naivnim junakom koji pravi budalu od autoriteta oko sebe. "Švejk" je zbog svoje parodije militarizma bio jedan od romana kojeg su spalili nacisiti 1933.

Radnja
------

Prag u doba Austro-Ugarske monarhije, 1914. **Švejk** je sredovječni, prostoumni čovjek koji prodaje pse i živi u stanu gđe. Muller. Franjo Ferdinand nedavno je ubijen u Sarajevu i Švejk u krčmi predvidi da će ubrzo izbiti rat jer su Ferdinanda ubili Turci, pa ga uhapsi tajni agent Bretschneider. Završi u ludnici, ali biva pušten kada izbije prvi svjetski rat i prisilno unovačen makar boluje od reume. Švejk postaje pomočnik pijanom svečeniku koji na fronti drži mise, a nakon toga i naredniku Lukašu. Kada za Lukaša ukrade psa od generala, obojica završe u vlaku prema ruskoj fronti.Na taborskoj stanici je optužen da je povukao alarmnu kočnicu i s obzirom da je propio novce za kartu,a dokumenti su mu bili kod natpor. Lukaša,morao je pješice do Čeških Budejovica.Putimski stražmeštar ga uhićuje i optužuje za špijunažu,ali pisećki žandarski kapetan ga pušta da ide u svoju brigadu.

Ekranizacije
------------

* 1955. snimljen je animirani film Jirija Trnka.
* 1957. snimljen je 2 dijelni film koji je režirao Karel Steklý.
* 1960. snimljena je njemačka verzija.
* 1972. snimljena je TV serija od 13 nastavaka za njemačku televiziju.

Vanjske poveznice
-----------------

***Osudy dobrého vojáka Švejka za světové války*** na Wikimedijinoj ostavi

* The original Czech-language book online
* Another link to the original Czech-language book online
* The Samizdat English translation online
* Svejk (shvāke) Central Arhivirano 2004-06-05 na Wayback Machine-u
* Svejk Central: Film versions Arhivirano 2016-04-04 na Wayback Machine-u
* The cover of the original Czech edition
**Skikda** (arapski: سكيكدة), za Francuske kolonijalne vlasti znan kao **Philippeville** je lučki grad od 182,903 stanovnika na sjeveroistoku Alžira u Pokrajini Skikda.

Grad je danas najpoznatiji kao veliki industrijski centar i vrlo prometna luka.

Geografske karakteristike
-------------------------

Skikda leži u zaljevu Sredozemnog mora na ušću vadi Zeramne, udaljena osamdesetak km sjeverno od regionalnog centra Constantina.

Historija
---------

Skikda je novi grad nastao za Francuske kolonijalne uprave u proljeće 1838. kad je podignuta utvrda. 
Već slijedeće godine napravljeni su projekti za novi grad koji je 1840. nazvan - *Philippeville*. Od 1841. je sjedište civilnog komesarijata pa je već 1848. kraljevskim dekretom dobio - status grada.

Ostatci rimskog teatra
Grad je podignut na mjestu antičke - **Rusicade**, luke Cirte iz 4. vijeka, grada koji je imao najveći dosad pronađeni rimski teatar u Alžiru. Od kog nije puno ostalo jer se koristio kao kamenolom, a skulpture i ostala kamena plastika spremljena je u lokalni muzej.

Izgradnja plinovoda od polja Hassi RʾMel do Skikde potaknuo je razvoj industrije ukapljenog plina, rafiniranja nafte i petrokemijske industrije. 
Luka je izrasla u glavni terminal za naftu koja se naftovodom transportira iz polja kod Hasi Mesauda. Iz luke se također izvoze i poljoprivredni proizvodi, rude ([[olovo, željezna ruda, mramor) i cement) iz unutrašnjosti.

Roba koja se uvozi se preko Constantina kasnije distribuira po čitavom istočnom Alžiru. Luka ima i značajni putnički promet, a lučica Stora je sjedište ribarske flote poznate po ulovu srdela koje se konzerviraju u lokalnoj tvornici.

Sve do 1962. kad je Alžir postao nezavisan većina stanovnika u Skikdi bila je talijanskog i malteškog porijekla, tad je došlo do njihovog masovnog egzodusa, istovremeno se u grad doselilo na hiljade muslimanskih izbjeglica.

Skikda je od 2001. i univerzitetski grad koji je nukleus imao u tehničkoj školi osnovanoj 1955.

Pobratimski gradovi
-------------------

* Izrael Istočni Jeruzalem, Izrael

Izvori
------

1. 1 2 3 4  „*Algeria, People's Democratic Republic of Algeria*" (engleski). City population. Pristupljeno 11.2. 2020.
2. 1 2 3 4 5 6  „*Skikda, Algeria*" (engleski). Encyclopaedia Britannica. Pristupljeno 12.2. 2020.
3. ↑  „*Philippeville (Algérie)*" (francuski). Archives nationales d'outre-mer. Pristupljeno 12.2. 2020.
4. ↑  „*Présentation de l'université 20 août 1955 -SKIKDA*" (francuski). Skikda. Pristupljeno 12.2. 2020.

Vanjske veze
------------

***Skikda*** na Wikimedijinoj ostavi

* *La ville de Skikda* Arhivirano 2020-02-24 na Wayback Machine-u ()
ITD Band
**ITD Band** je jugoslovenski i hrvatski pop-rok sastav iz Zagreba. Osnovao ga je Miroslav Drljača Rus 1982. godine.

Istorija
--------

ITD Band je osnovao Miroslav Drljača Rus 1982. godine, pošto je napustio sastav Ad Fines. Osim njega, članovi grupe bili su svojevremeno: Branislav Bekić (vokal), Miroslav Budanko (bubnjar), Damir Lipošek (gitarist), Dražen Tomljenović (basist), Branko Kezele (basist), Jadranko Mileusnić, Rastislav Topolski, Nebojša Tepšić i drugi.

Grupa je prvi nastup održala u novembru 1982. na Arhitektonskom fakultetu u Zagrebu. Početkom 1984. objavila je dugosvirajuću ploču (LP) *Dvadeseti vijek*, sa koje su se istaknule pjesme „Slavenska minijatura" i „Promijeni nešto u sebi". U pjesmi „Priča sa zapadne strane" s te ploče, grupa je upotrijebila temu iz antiratne pjesme „Give Peace a Chance" engleskog muzičara Johna Lennona. U produciranju ploče sudjelovali su Miroslav Rus i Hrvoje Hegedušić, dok je aranžmane uradio gitarist Branko Bogunović.

Grupa je postigla uspjeh nakon izdavanja druge ploče *Plavi vojnik*. S te ploče posebno se izdvojila pjesma „Rođen u Zagrebu", zamišljena kao obrada pjesme „Born in the U.S.A." američkog muzičara Brucea Springsteena. Grupa je tad rasprodala cijelu dvoranu Doma sportova u Zagrebu.

Godine 1988. grupa je izdala LP *Skidam te pogledom*, s kojeg su se izdvojile pjesme „Majko zemljo", „Lagano umirem", „Osvajam Beograd" i „Tekila-šila". Ploču je producirao Branko Bogunović, a kao gost na snimanju sudjelovao je i gitarist Albert Lee.

Grupa je 1989. izdala četvrti studijski album *S ove strane ljubavi*, a na njemu je predstavljen novi pjevač Davor Borna. Na albumu se ponovo našla pjesma „Slavenska minijatura", obrada narodne pjesme „Kud idemo, tud pjevamo" i „Što to ima u njemu" (obrada pjesme „Always on My Mind"). Produkciju albuma radio je Fedor Boić, klavijaturist grupe. Nakon izdavanja albuma, grupa je prestala raditi.

Godine 2006. ITD Band objavio je dupli kompilacijski disk „Sve najbolje", na kojem sve pjesme grupe pjeva Branislav Bekić.

Godine 2023. ITD Band objavio je pjesmu „Orao nikad ne leti u jatu", kojom je najavio istoimeni peti studijski album.

Diskografija
------------

### Albumi

* 1984 – *Dvadeseti vijek* (Jugoton)
* 1986 – *Plavi vojnik* (Suzy)
* 1988 – *Skidam te pogledom* (Suzy i CBS)
* 1989 – *S ove strane ljubavi* (Suzy i CBS)
* 2006 – *Sve najbolje* (Hit Records)

### Singlovi

* 1986 – „Vojnička" / „Elena"

Izvori
------

1. 1 2 3 4 5 6 7 8 9 10 11 12  Janjatović, Petar (2007). *Ex YU rock enciklopedija: 1960–2006* (2. dopunjeno izd.). Beograd. ISBN 978-86-905317-1-4. OCLC 191751768.

Vanjski linkovi
---------------

* Diskografija ITD Banda na Discogsu
Karta s prikazanom Skudrom (Trakijom) i perzijskim pohodima prilikom grčko-perzijskih ratova
**Skudra** (grč. Σκύδρα; iz perz. *Skudra*) je drevna regija odnosno satrapija Ahemenidske Perzijske Monarhije smještena u Evropi od kasnih 510-ih do 479. ili 465. pne. Postojanje ove upravne jedinice nižeg značaja ovjereno je na perzijskim klinopisima u Nakš-e Rustamu odnosno egipatskim epigrafskim zapisima, a najčešće se identificira s Trakijom s obzirom da perzijski izvori navode kako su je naseljavala tri naroda: *Saka Paradraja* (Skiti), *Jauna Takabara* (Grci ili Makedonci), te *Skudre* (najvjerojatnije Tračani). Ova područja osvojio je Darije I. Veliki oko 512. pne. dok je kasnije perzijski general Mardonije dvadeset godina kasnije pripojio i Makedonsko Kraljevstvo.

Veze
----

* Tračani

Literatura
----------

* () Jacobs, Bruno (15. 8. 2006.). *Achaemenid Satrapies*, Encyclopædia Iranica. New York: Columbia University.

| * p
* r
* u
Ahemenidske satrapije |
| --- |
|  | Perzija • Elam • Babilonija • Medija • Saka • Jonija • Pamfilija • Paflagonija • Kapadokija • Karija • Lidija • Likija • Frigija • Skudra • Cipar • Armenija • Asirija • Kilikija • Taksila • Egipat • Gandara • Satagidija • Gedrozija • Karmanija • Maka • Sagartija • Drangijana • Arahozija • Baktrija • Partija • Arija • Horezmija • Sogdijana • Kuš • Arabija • Hirkanija • Margijana • Dahe • Libija | Ahemenidska perzijska zastava |
**Gonoreja**, **triper** ili **kapavac** je zarazna spolna bolest koja se prenosi polnim kontaktom. Prilikom polnog kontakta dolazi do prenosa bakterije sa sluznice polnih organa zaražene osobe na sluznicu zdrave osobe. Bakterije napadaju cilindrični epitel sluznice (cervikalni kanal, rektum) izazivajući upalnu reakciju.

Ako se ova bolest ne leči, izaziva sterilitet kod muškaraca i žena i slepilo novorođenčadi kod majki koje su zaražene. Bolest može zahvatiti i zadnje crevo, sluzokožu usta, vežnjaču oka i urogenitalni trakt. Leči se antibioticima, penicilinom, ako je rezistentna onda drugim. Zapuštena bolest prelazi u hroničnu, a iz epitela uretre kod muškaraca prelazi na mokraćnu bešiku, semevode, semenu kesicu i testise kao i bubrege.

Simptomi
--------

Često je gonoreja asimptomatska, pa zaraženi ne primećuju nikakve probleme. Ako postoje, najčešći su simptomi iscedak iz vagine i bolna upala sluznice porođajnog kanala.

Muškarci ponekad mogu primetiti žuti, sluzavi iscedak iz penisa, krv u urinu ili bockanje pri mokrenju. Od 1 do 10 dana posle infekcije javlja se zapaljenje i bolovi u uretri (mokraćnom kanalu penisa). Ako se ne leči sekret postaje bistar i lepljiv i održava se nekoliko meseci dok se ne javi groznica i otok limfnih žlezda u preponama. Ako se ne leči, gonoreja može izazvati neplodnost, nešto ređe sepsu ili oštećenja drugih organa (srca i mozga).

Kod žena simptomi se ne moraju ispoljiti, a kod nekih se javlja bol u donjem delu trbuha. Zaražene žene mogu bolest preneti na fetus. Kod muškaraca se nelečena gonoreja može proširiti na prostatu, semenike i pasemenike, te takođe uticati na plodnost.

Lečenje
-------

Lečenje se obavlja antibioticima, od kojih se mora primeniti nekoliko vrsta. U poslednjih deset godina sve je više vrsta  otpornih na antibiotike, pa lečenje postaje teže.

Spoljašnje veze
---------------

***Gonoreja*** na Wikimedijinoj ostavi

* "Gonorrhea - CDC Fact Sheet"
**Amipsija** (grč. Ἀμειψίας, 5. vek pne.) bio je atinski komediograf koji je stvarao u okviru stare atičke komedije. Bio je savremenik Aristofana, koga je dva puta pobedio u dramskim nadmetanjima.

Na Velikim Dionisijama 423. pne. Amipisijina komedija *Konos* (Κόννος) završila je na drugom mestu, ispred Aristofanovih *Oblaka* (Νεφέλαι), koji su završili na trećem i poslednjem mestu, i iza Kratinove *Pljoske* (Πυτίνη), koja je odnela pobedu. Konos je bio Sokratov učitelj muzike, pa je tematika tog komada po karakteru možda nalikovala *Oblacima*. Na osnovu jednog fragmenta kod Diogena Laertija vidimo da se lik Sokrata zaista pojavljivao u toj drami, kao i da su hor činili "mudrijaši" (φροντισταί, tj. sofisti). Na Velikim Dionisijama 414. pne. Amipsijini *Veseljaci* (Κωμασταί) odneli su prvu nagradu, ispred Aristofanovih *Ptica*, koje su završile na drugom mestu.

*Suda* o Amipsiji kaže samo dve reči: "Atinjanin, komediograf" (Ἀθηναῖος, κωμικός), no zato ga Aristofan spominje u *Žabama*:

>  Zašto ja treba da nosim sve te stvari,  
>  a da ne pravim nikakve šale koje Frinih,  
>  Lukis i Amipsija ovde obično prave?
> 
> – Aristofan

Prema nekim antičkim vestima, kada je Aristofan počinjao da prikazuje svoje drame pod imenima drugih pesnika, Amipsija je za njega rekao da je "rođen četvrtog u mesecu" (τετράδι γεγονώς), odnosno da je "radnik za druge", jer je Herakle – koji je svojih dvanaest herojskih dela izvršio za Euristeja – navodno bio rođen četvrtog dana u mesecu.

Amipsija je napisao mnoge komedije, od kojih je sačuvano samo nekoliko fragmenata iz ovih komada:

* *Prolivači vina* (Ἀποκοτταβίζοντες)
* *Proždrljivac* (Κατεσθίων), no autentičnost je sumnjiva
* *Konos* (Κόννος)
* *Veseljaci* (Κωμασταί)
* *Preljubnici* (Μοιχοί)
* *Sapfa* (Σαπφώ)
* *Praćka* (Σφενδόνη)

Ima i nekoliko fragmenata koji potiču iz komedija čija se imena ne znaju. Sudeći prema sačuvanim naslovima i fragmentima, u Amipsijevim dramama već je bilo motiva karakterističnih za srednju atičku komediju.
**Andrija Blagojević** (Kruševac, 1981) vanredni profesor za užu umetničku oblast Klarinet na Fakultetu umetnosti Univerziteta u Prištini sa privremenim sedištem u Kosovskoj Mitrovici, International Clarinet Association Country Chairperson for Serbia, European Clarinеt Association Board member, predsednik upravnog odbora i jedan od osnivača Nacionalne srpske klarinetističke asocijacije, član Udruženja muzičkih umetnika Srbije, član i jedan od osnivača Udruženja muzičkih i baletskih pedagoga Rasinskog okruga.

Izvođačka karijera
------------------

Držao je koncerte, seminare i predavanja i nastupao na muzičkim festivalima, manifestacijama i kongresima u Belgiji, Bugarskoj, Italiji, Poljskoj, Srbiji, Francuskoj и Španiji. Bio je član žirija na međunarodnim takmičenjima *Donne in musica* u Kragujevcu и *Young Virtuosos* у Sofiji.

Pisani radovi
-------------

Objavljivao je radove i članke, najčešće o srpskim i jugoslovenskim klarinetistima i kompozicijama za klarinet, u specijalizovanim časopisima *The Clarinet* (SAD), *Clarinet & Saxophone* (Ujedinjeno Kraljevstvo), *’rohrblatt* (Nemačka), *Putevi kulture* i *Triptih* (Srbija).

Pedagoški rad
-------------

Nekadašnji učenici i studenti Andrije Blagojevića angažovani su u orkestrima poput Reprezentativnog orkestra Garde Vojske Srbije u Beogradu, Orkestra Ministarstva unutrašnjih poslova republike Srbije u Beogradu, Beogradskog duvačkog orkestra, Vojnog orkestra „Niš"; predaju ili su predavali u muzičkim školama u Kruševcu, Trsteniku, Čačku, Smederevu, Boru, Negotinu i Vranju.

Spoljašnje veze
---------------

* International Clarinet Association
* European Clarinet Association Arhivirano 2020-12-30 na Wayback Machine-u
* Udruženje muzičkih umetnika Srbije
* Univerzitet u Prištini sa privremenim sedištem u Kosovskoj Mitrovici
* Fakultet umetnosti Univerziteta u Prištini sa privremenim sedištem u Kosovskoj Mitrovici
* Izveštaj o izboru u zvanje na sajtu Univerziteta u Prištini sa privremenim sedištem u Kosovskoj Mitrovici, zaveden 11. 03. 2019.[*mrtav link*]
* Biografija na sajtu Fakulteta umetnosti Arhivirano 2021-10-19 na Wayback Machine-u
**Sorrento** (latinski: *Surrentum*) je ladanjski grad u provinciji - Napoli u regiji - Kampanija od 16 565

Geografske karakteristike
-------------------------

*Sorrento* leži na istoimenom poluotoku - Sorrento koji razdvaja Napuljski zaljev od Zaljeva Sorrento. Poluotok Sorento je nastavak planinskog masiva Monti Lattari sa najvišim vrhom *Sant’Angelo* visokim 1 443 m.

Historija
---------

*Katedrala Santi Filippo e Giacomo*
*Sorrento* je vjerojatno grčko naselje koje je za rimskih vremena bilo znano pod imenom - **Surrentum**, kao ladanjsko mjesto.

Za ranog srednjeg vijeka u 7. vijeku postao je prijestolnica istoimene kneževine. Od 1137. grad je dio normanske Kraljevine Sicilije.

U *Sorrentu* je 1544. rođen veliki pjesnik Torquato Tasso.

Znamenitosti
------------

Najveće znmenitosti *Sorrenta* su njegova *katedrala*, iz 14. vijeka, odtad često restaurirana, dograđivana više puta, a posljednji put samostan sv. Franje Asiškog i *Muzej Correale di Terranova* sa puno artefakata dekorativne umjetnosti iz Kampanije, srednjovijekovnih skulptura i slika .

Privreda
--------

*Sorrento* je od rimskih vremena poznato ladanjsko mjesto zbog krasne klime i lijepe okolice, pa je i danas prvenstveno turistički grad.

On je i centar poljoprivrednog kraja, poznat po svom vinu maslinovom ulju i agrumima.

Gradovi prijatelji
------------------

|  |  |  |
| --- | --- | --- |
| * Argentina, Mar del Plata
* Francuska, Nice
 | * Norveška, Skien
* Japan, Kumano
 | * SAD, Santa Fe
 |

Izvori
------

1. 1 2 3 4 5 6 7 8 9  „*Sorrento*" (engleski). Encyclopædia Britannica. Pristupljeno 04. 07. 2013.

Vanjske veze
------------

***Sorrento*** na Wikimedijinoj ostavi

 Wikimedia Atlas of Italy

* by the CIA Factbook Arhivirano 2017-07-09 na Wayback Machine-u
* Italian Railways
* Italian National and Regional Parks
* History of Italy: Primary Documents
* List and maps of archaeological sites in Italy
* WWW-VL: History: Italy at IUE
* Službene stranice grada ()
* *Sorrento* na portalu Encyclopædia Britannica ()
Domeniko Feti, *Biser velike vrednosti*, 17. vek.
**Priča o biseru** je jedna od Isusovih kratkih alegorijskih priča, koja veliku vrednost nebeskog carstva poredi sa biserom.

Zabeležena je u kanonskom jevanđelju po Mateju i nekanonskom jevanđelju po Tomi. Ove dve verzije se donekle razlikuju. Kod Mateja priča o biseru neposredno sledi priču o skrivenom blagu, koja je slične tematike.

Priča
-----

### Po Mateju

Jevanđelje po Mateju navodi sledeće Isusove reči:

> Carstvo nebesko je slično trgovcu koji traži lepe bisere. A kada nađe jedan skupoceni biser, ode i proda sve što ima i kupi ga.
> 
> – Evanđelje po Mateju, 13:45-46 (prevod Emilijana Čarnića)

### Po Tomi

Jevanđelje po Tomi navodi sledeće Isusove reči:

> Carstvo Oca je poput trgovca koji je imao zalihu robe i naišao na biser. Trgovac beše mudar. Prodade svu robu, i kupi samo biser. Tražite i vi blago koje ne propada i koje je trajno, tamo gde moljac ne dolazi da jede ni crv da uništava.
> 
> – Evanđelje po Tomi, izreka 76

Tumačenja
---------

Ova parabola se uobičajeno tumači kao ilustracija velike vrednosti nebeskog carstva (biseri su u to vreme imali znatno veću vrednost nego danas), i tako ima zajedničku tematiku sa pričom o zakopanom blagu.

Dragoceni biser je "posao života" za trgovca u priči. Međutim, njegova trgovina je podrazumevala odricanje od sve ostale robe. Stoga oni koji ne veruju u carstvo nebesko dovoljno da celu svoju budućnost polože na to su nedostojni carstva.
U apokrifnim Delima Petra i dvanaestorice apostola, pronađenim zajedno sa Tominim jevanđeljem u biblioteci Nag Hamadi, postoji priča o putujućem trgovcu biserima za kojeg se na kraju otkriva da je Isus.

Izvori
------

***Priča o biseru*** na Wikimedijinoj ostavi

1. 1 2  John Nolland, The Gospel of Matthew: A commentary on the Greek text, Eerdmans, 2005, ISBN 0-8028-2389-0, pp. 565–566.
2. ↑  Craig S. Keener, A Commentary on the Gospel of Matthew, Eerdmans, 1999, ISBN 0-8028-3821-9, p. 392.
3. ↑  David Noel Freedman, Allen C. Myers, and Astrid B. Beck, Eerdmans Dictionary of the Bible, Eerdmans, 2000, ISBN 0-8028-2400-5, p. 1041.

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |
Ilustracija objekata iznad Nurberga, 1561.
Kolorirani drvorez Samuela Cocciusa, Basel, Švicarska, iz 1566.
**Nebeski fenomen iznad Nürnberga 1561.** (njemački *Nürnberger Himmelsspektakel von 1561*) naziv je za nerazjašnjenu pojavu koja se odigrala na nebu iznad Nürnberga (današnja Njemačka) ujutro 14.4. 1561. godine. Prema opisima očevidaca, tog jutra su na nebu viđeni nepoznati okrugli, križasti i cilindrični objekti crvene, plave i crne boje koji su se gibali na taj način da su mještani interpretirali kao da su se međusobno "borili". Neki su objekti viđeni kako su naizgled potom pali daleko iza horizonta.

Ovaj spektakl je ostavio veliki utisak na gledatelje. Trajao je oko sat vremena. Nakon njega, javile su se razne rasprave između historičara, meterologa i naučnika o tome što su ljudi zapravo vidjeli tog dana. Ovaj događaj je iznimno popularan u ufološkim krugovima, pošto u tom razdoblju definitivno isključuje ljudske čimbenike poput aviona, te se smatra jednim od značajnih NLO viđenja. Skeptici pak traže racionalnija objašnjenja, poput priviđenja ili sagorijevanja malih meteora koji su ušli u zemljinu atmosferu i pali na Zemlju. Detaljan opis događaja je sljedeći:

> Ujutro 14.4. 1561, prilikom svitanja, između 4 i 5 ujutro, odigrala se strašna pojava na suncu, i onda je to viđeno u Nürnbergu u gradu, ispred vrata i po zemlji - vidjeli su to mnoge žene i muškarci. Prvo su se po sredini sunca pojavila dva crvena, polukružna luka, poput mladog mjeseca. A u suncu, iznad i ispod i sa obje strane, boja je bila crvena, i stajala je okrugla lopta crne boje. Sa obje strane su također stajale, poput niza oko sunca, takve krvavo-crvene i druge lopte u velikim brojevima, oko tri u nizu i četiri u kvadratu, a neke su bile same. Između tih kugli bilo je vidljivo par krvavo-crvenih krstova, između kojih su bile krvavo-crvene pruge... Ovi su se počeli međusobno boriti, tako da su kugle, koje su isprva bile na suncu, poletjele prema onima sa strane, a ove sa strane su krenule prema sredini sunca. Letjeli su tamo i vamo između sebe te se bijesno borili preko sat vremena. A kada je sukob oko i na suncu bio najintenzivniji, postali su umorni u tolikoj mjeri da su pali sa sunca na zemlju kao da su izgorjeli, a iz njih se vidio dim kako su padali na zemlju... Što su ti znakovi značili, sam Bog zna.
> 
>

Izvori
------

1. ↑  Tara MacIsaac (14.6. 2014). „*Medieval Woodcut Shows UFO Battle Over Nuremberg Germany, 1561?*". Epoc Times. Arhivirano iz originala na datum 2015-04-09. Pristupljeno 2015-04-20.
2. ↑   *UFO 'battle' over Nuremberg, Germany in 1561*, UFO evidence, arhivirano iz originala na datum 2013-12-03, pristupljeno 2015-04-20
3. ↑  *Nuremburg UFO "Battle" Debunked* Arhivirano 2012-12-14 na Wayback Machine-u, ancientaliensdebunked.com
4. ↑  Colman S. Von Kevicsky, "The Ufo Sighting Over Nuremberg in 1561" *Official Ufo* January 1976, str. 36-8, 68. Prijevod: Ilse Von Jacobi.

Vanjske veze
------------

* Članak o događaju
* isječak iz knjige[*mrtav link*] *The Everything UFO Book: An investigation of sightings*
* Analiza događaja C.G. Jung
William Blake, *Isus i mala deca*.
**Budite poput male dece** je česta tema Isusovih izreka zabeleženih kako u kanonskim tako i nekanonskim jevanđeljima.

Isus je postajanje detetom navodio kao uslov za ulazak u carstvo nebesko.

Isusove izreke
--------------

### Po Mateju

> U taj čas pristupiše k Isusu učenici govoreći: Ko je dakle najveći u carstvu nebeskom? I dozva Isus dete, i postavi ga među njih, i reče im: Zaista vam kažem, **ako se ne povratite i ne budete kao deca, nećete ući u carstvo nebesko**. Koji se dakle ponizi kao dete ovo, onaj je najveći u carstvu nebeskom. I koji primi takvo dete u ime moje, mene prima. A koji sablazni jednog od ovih malih koji veruju mene, bolje bi mu bilo da se obesi kamen vodenični o vratu njegovom, i da potone u dubinu morsku. Gledajte da ne prezrete jednog od malih ovih; jer vam kažem da anđeli njihovi na nebesima jednako gledaju lice Oca mog nebeskog.
> 
> – Jevanđelje po Mateju, glava 18:1-10 (prevod Vuka Karadžića)

### Po Marku

> I donošahu mu dečicu da ih dotakne; ali ih učenici ukoriše. A Isus videvši negodova i reče im: pustite dečicu da dolaze k meni, ne branite im; jer takvima pripada carstvo Božije. Zaista, kažem vam: **ko ne primi carstva Božijeg kao malo dete, neće ući u njega**. I zagrlivši ih blagoslovi ih, stavljajući ruke na njih.
> 
> – Jevanđelje po Marku, glava 10:13-16 (prevod Emilijana Čarnića)

### Po Luki

*Isus i mala deca*, švicarska freska, oko 825.

> Donošahu k njemu i decu da ih se dotakne; a kad videše učenici, zapretiše im. A Isus dozvavši ih reče: Pustite decu neka dolaze k meni, i ne branite im; jer je takvih carstvo Božije. I kažem vam zaista: **koji ne primi carstvo Božije kao dete, neće ući u njega**.
> 
> – Jevanđelje po Luki, glava 18:15-17 (prevod Vuka Karadžića)

### Po Tomi

> Isus vide dečicu kako ih doje. Reče svojim učenicima: "**Ovi maleni koje doje su poput onih koji ulaze u kraljevstvo**." Kazaše mu: "Ako, dakle, postanemo deca, hoćemo li ući u kraljevstvo?" Isus im reče: "Kada iz dvoga načinite jedno, i da unutarnje bude kao vanjsko, i vanjsko kao unutarnje, i gornje kao donje, i ako iz muškog i ženskog načinite jedno tako da muško nije muško a žensko nije žensko, i ako načinite oči umjesto oka i ruku umjesto ruke i stopalo umjesto stopala, sliku umjesto slike, tada ćete ući u kraljevstvo."
> 
> – Jevanđelje po Tomi, izreka 22

Tumačenja
---------

Tradicionalna hrišćanska tumačenja obično naglašavaju dečju nevinost i čistosrdačno poverenje, ali postoje i drugačija tumačenja koja naglašavaju dečju radoznalost i ljubopitljivost.

|  |  |
| --- | --- |
|  | *Nedovršeni članak* **Budite poput dece** *je u začetku. Možete pomoći Wikipediji tako da ga proširite*. |

Izvori
------

1. ↑  Jesus Blesses Little Children

Vidi još
--------

***Budite poput dece*** na Wikimedijinoj ostavi

* Isusove izreke
* Isusove parabole
Lek na bazi konoplje koji se proizvodio u SAD pre zabrane.
U medicini, konoplja se najčešće upotrebljava protiv stresa, gubitka apetita, mučnine izazvane hemoterapijom, ublažavanja posledica teškim bolesti, itd.

Osim što se od konoplje prave medicinski preparati, u makrobiotičkoj ishrani se preporučuje konopljino seme, koje sadrži kompletan izvor proteina i sve bitne omega masti neophodne za ljudsko zdravlje. Navodi se da upotreba celog semena od konoplje u ishrani poboljšava varenje, sprečava formiranje toksičnih materija, sprečava zapaljenje creva, snižuje nivo holesterola u krvi, snižuje krvni pritisak, poboljšava cirkulaciju i kardiovaskularnu funkciju, smanjuje simptome PMS i menstrualne grčeve, te upale i simptome artritisa.

Povest
------

Konoplja se kao lek upotrebljava preko 5000 godina. 2740. pne. je zabeležena prva upotrebe konoplje kao leka u Kini. Herbarijum kineskog cara Šen Nunga konoplju spominje kao biljku koja može biti delotvorna u lečenju malarije i konstipacije. U staroj Grčkoj je konoplju Galen smatrao lijekom.

I Srbi su upotrebljavali konoplju u mediciske svrhe, o čemu je Veselin Čajkanović zabeležio sledeće: 

> U narodnoj medicini upotrebljuje se konoplja protiv krajnika, zaduhe, groznice, bolesti želuca, vrućice. U ovom poslednjem slučaju konopljino seme se prosipa po postelji bolesnikovoj, te na njemu spava tri noći, i svako jutro ono na kome je spavao prospe se na bunjište – da ga tice raznesu. Kad što raste, npr. potkožni čir, pije se tej od konopljinog semena. Puhor od konoplje koja je sagorela na živoj vatri daje se stoci. Oko detinje kolevke meću se zelene konoplje – da bi dete bolje spavalo.
> 
> 

Krajem 19. veka, nakon 40-ak godina relativno intezivnog interesa za istraživanje konoplje u lečenju različitih bolesti, njenu medicinsku upotrebu u svetu potiskuju ubrzani razvojem sintetički derivisanih lekova.

Izvori
------

1. ↑  „Clinical Studies and Case Reports". Arhivirano iz originala na datum 2013-09-24. Pristupljeno 2008-04-16.
2. ↑  „Konoplja kao lek". Arhivirano iz originala na datum 2013-06-11. Pristupljeno 2013-04-05.
3. 1 2  Nikša Dubreta: Konoplja – sociološki aspekti uzgoja i upotrebe
4. ↑  Veselin Čajkanović, *Rečnik srpskih narodnih verovanja o biljkama*, strana 116, BIGZ reizdata 1994, Beograd

Eksterni linkovi
----------------

***Medicinska upotreba konoplje*** na Wikimedijinoj ostavi

* Ministarstvo zdravlja Republike Hrvatske - Primjena indijske konoplje u liječenju Arhivirano 2015-11-08 na Wayback Machine-u
* Naučna istraživanja o lekovitim svojstvima konoplje Arhivirano 2013-09-24 na Wayback Machine-u
* Poređenje štetnosti marihuane sa drugim supstancama Arhivirano 2007-10-02 na Wayback Machine-u

| * p
* r
* u
Konoplja |
| --- |
| Osnovno | Istorija | Etimologija | Uzgajanje | Prerada | Delovanje | Zakon | Konoplja |
| Upotreba | Industrijska | Medicinska | Uživalačka | Duhovna |
| Proizvodi | Kudelja | Tkanina | Hartija | Gorivo | Konopljino ulje | Hašiš |
| Po državama | Bosni i Hercegovini | Hrvatskoj | Srbiji |
Fariseji propituju Isusa
***Ne pogani čoveka što ulazi u usta, nego što iz usta izlazi*** je Isusova izreka koja se nalazi u evanđeljima.

Izreka
------

### Matej

Evanđelje po Mateju prenosi da je Isus dao sledeći odgovor farisejima na pitanje zašto njegovi učenici ne peru ruke pre jela:

> Ne pogani čoveka što ulazi u usta, nego što izlazi iz usta, to pogani čoveka.
> 
> 

U nastavku odeljka objašnjava:

> Ne shvatate li da sve što ulazi u usta ide u trbuh i izbacuje se napolje? A što izlazi iz usta iz srca izlazi, i to kalja čoveka. Jer iz srca izlaze zle misli, ubistva, preljube, blud, krađe, lažna svedočanstva, hule. To kalja čoveka; a jesti neopranim rukama ne pogani čoveka.
> 
> 

### Marko

Evanđelje po Marku prenosi gotovo istovetne Isusove reči:

> Ništa nema što bi čoveka moglo opoganiti da uđe spolja u njega, nego što izlazi iz njega ono je što pogani čoveka.
> 
> 

U nastavku Isus razjašnjava:

> Ne razumete li da šta god u čoveka spolja ulazi ne može ga opoganiti? Jer mu ne ulazi u srce nego u trbuh; i izlazi napolje čisteći sva jela. Još reče: Šta izlazi iz čoveka ono pogani čoveka; Jer iznutra, iz srca ljudskog, izlaze misli zle, preljube, kurvarstva, ubistva, krađe, lakomstva, pakosti, zloće, lukavstvo, sramote, zlo oko, huljenje na Boga, ponos, bezumlje. Sva ova zla iznutra izlaze, i pogane čoveka.
> 
> 

### Luka

Evanđelje po Luki sadrži priču sa sličnom poukom, da je unutrašnja čistota preča od vanjske. Luka prenosi da je Isusa neki farisej pozvao na ručak. Farisej se začudio što Isus nije oprao ruke pre jela, na šta mu je Isus rekao:

> Vi fariseji spolja čistite čašu i zdelu, a iznutra vam je puno grabeža i zlobe. Bezumni! Nije li onaj načinio i iznutra koji je spolja načinio? Ali dajte milostinju od onog što je unutra; i gle, sve će vam biti čisto.
> 
>

Izvori
------

1. ↑  Evanđelje po Mateju, glava 15
2. ↑  Evanđelje po Marku, glava 7
3. ↑  Evanđelje po Luki, glava 11:37.

Vidi još
--------

* Isusove izreke
* Isusovo učenje